Tafarki Agbadu Eneme

Tafarki Agbadu Enemememba, Majalisar Dokokin Jihar Taraba, wakiltar mazabar KurmiMai mulkiYa hau mulki 29 ga Mayu 2023 Bayani na sirriAn haife shi (1961-01-10) 10 Janairu 1961  (shekaru 64)   Jam'iyyarJam'iyyar Demokradiyya ta Jama'aAiki Dan siyasa
Tafarki Agbadu Eneme (haifaffen ranar 10 ga watan Janairun shekara ta 1961)  ɗan siyasa ne ɗan Najeriya ne kuma likitan dabbobi. Yana ɗaya daga cikin yan jam'iyyar Peoples Democratic Party (PDP) kuma yana wakiltar Mazabar Kurmi a Majalisar Dokokin Jihar Taraba. Tagarki a halin yanzu yana aiki a matsayin Chief Whip na majalisar kuma yana jagorantar Kwamitin Majalisa na Muhalli, Ci gaban Birane, da Kwarewar dazuzzuka. 

 Rayuwa da ilimi 
An haifi Eneme ne ga dangin sarauta na Agbadu Wajigba Adamah Nkafwen a ƙauyen Eneme a yankin Kurmi, Jihar Taraba. Ya yi karatun farko a Makarantar Firamare ta Hukumar Ilimi ta Gida a Ndaforo, daga 1969 zuwa 1975. Tafarki ya kammala karatun sakandare a makarantar Sakandare ta Ganye tsakanin 1975 da 1980, inda ya sami Babban Takardar shaidar Ilimi (GCE). Daga nan ya cilla Makarantar Nazarin asali (SBS) a Jami'ar Ahmadu Bello (ABU) a Zaria, daga 1980 zuwa 1981, inda ya sami takardar shaidar IJMB. 

Eneme ya hada karatun digiri na farko a fanni Veterinary Medicine (jinyan dabbobi) daga jami'ar ABU a shekarar 1988. Bayan haka, ya ci gaba da karatun masters a Jami'ar Maiduguri, inda ya hada digiri na biyu a bangaren kimiyya, wato Master of Science (MS), a shekara ta 2001. A shekara ta 2011, ya ci gaba karatun digiri na uku, wato PhD, a Jami'ar Najeriya da ke Nsukka, amma ya tsaya a hanya saboda gurbi na aikin siyasa da ya samu.

 Ayyukan siyasa 
Eneme ya fara siyasa lokacin da aka nada shi Kwamishinan Lafiya a shekarar 2014  ta mukaddashin Gwamnan Jihar Taraba, Alhaji Sani Abubakar.  Ya yi aiki a wannan matsayin har zuwa 2015, a lokacin da ya kula da sake fasalin sashin kiwon lafiya a jihar.

Daga 2015 zuwa 2019, ya yi aiki a matsayin Kwamishinan Ayyuka da Sufuri, a lokacin da ya kula da ayyukan ci gaban ababen more rayuwa da yawa. A cikin 2019, Eneme ya samu nasarar yin takara a matsayin memba na Majalisar Dokokin Jihar Taraba, wanda ke wakiltar mazabar Kurmi. A Majalisar, ya jagoranci Kwamitin Majalisar kan Kudaden shiga na Cikin Gida kuma ya yi aiki a matsayin Mataimakin Shugaban Kwamitin Asusun Jama'a.

A cikin 2023, an sake zabar Eneme a Majalisar Dokokin Jihar Taraba. Daga baya aka nada shi Chief Whip da Shugaban Kwamitin Majalisar kan Muhalli, Ci gaban Birane, da Kwarewar dazuzzuka.

 Rayuwa 
Tafarki yana da aure da 'ya'ya hudu. Ya fito ne daga Karamar Hukumar Kurmi a Jihar Taraba.

 Manazarta 

Rukuni:Rayayyun mutane
Rukuni:Haihuwan 1961
Rukuni:Jihar Taraba